TEGH เตรียมขาย “ไอพีโอ” 324 ล้านหุ้น เทรด SET ปีนี้
TEGH หุ้นน้องใหม่อนาคตไกล เตรียมเสนอขายหุ้น “ไอพีโอ” จำนวน 324 ล้านหุ้น จ่อเทรดตลาด SET ปีนี้ ยันแนวโน้มผลงานในอนาคตโตอย่างก้าวกระโดด
TEGH หุ้นน้องใหม่อนาคตไกล เตรียมเสนอขายหุ้น “ไอพีโอ” จำนวน 324 ล้านหุ้น จ่อเทรดตลาด SET ปีนี้ ยันแนวโน้มผลงานในอนาคตโตอย่างก้าวกระโดด
5 ก.ค. 2565

บริษัท ไทยอีสเทิร์น กรุ๊ป โฮลดิ้งส์ จำกัด (มหาชน) หรือ TEGH กล่าวว่า บริษัทเตรียมจะเสนอขายหุ้น IPO จำนวน 324 ล้านหุ้น และเข้าจดทะเบียนในตลาดหลักทรัพย์แห่งประเทศไทย (SET) ในปี 2565
สำหรับการระดมทุนเพื่อรองรับแผนการลงทุนในโครงการในอนาคตเพื่อขยายธุรกิจและพัฒนาปรับปรุงประสิทธิภาพในการดำเนินงานของกลุ่มบริษัทฯ ให้เติบโตอย่างยั่งยืน รวมถึงชำระคืนเงินกู้ยืมจากสถาบันการเงิน และใช้เป็นเงินทุนหมุนเวียนในกลุ่มบริษัทฯ
ทั้งนี้ TEGH เป็นผู้นำด้านการผลิตและจำหน่ายยางธรรมชาติ และการผลิต รวมถึงการจำหน่ายน้ำมันปาล์มดิบรายใหญ่ในภาคตะวันออก และยังเป็นหนึ่งในผู้ผลิตพลังงานทดแทนประเภทพลังงานชีวภาพแบบครบวงจร รวมถึงยังมีฐานลูกค้าเป็นกลุ่มอุตสาหกรรมผู้ผลิตยางล้อชั้นนำระดับโลก อาทิ Michelin, Bridgestone, Goodyear, Sumitomo, Pirelli, Continental, Apollo, Prometeon, Yokohama และ Hankook บริษัทมั่นใจแนวโน้มผลงานในอนาคตโตอย่างก้าวกระโดด
 